
PRESCRIPCIONS TÈCNIQUES DEL CONTRACTE DEL SERVEI ABALISAMENT A LES PLATGES DE PREMIÀ DE MAR


1. Objecte

El contracte tindrà per objecte la contractació del servei d’abalisament a les platges del nostre municipi.
Aquesta prestació inclou l’aportació per part de l’empresa de tot el material necessari per poder realitzar el servei d’abalisament i els treballs necessaris per la seva instal·lació, manteniment, reposició, retirada, neteja i conservació del material en les instal·lacions de l’empresa adjudicatària, fins la propera temporada. 

El servei d’abalisament inclou l’abalisament de la zona de bany, el canal nàutic i la instal·lació de les línies de vida, especificat en el punt 2.3 del present plec. 

2. Descripció dels treballs

El contracte inclou el servei d’abalisament per delimitar la zona de bany, el canal nàutic i la instal·lació de set línies de vida.
Estan incloses en el contracte, les despeses de ma d’obra, materials, maquinària i mitjans tècnics necessaris per l’execució del contracte.
També està inclosa la disposició per part del contractista de les mesures de seguretat i protecció previstes a la normativa vigent per dur a terme els treballs. 

Les línies de vida hauran d’estar GEO referenciades per tal d’ubicar-les sempre en la posició marcada pels tècnics municipals responsables.

2.1 Treballs previs

Com a treballs previs a les tasques d’abalisament l’empresa adjudicatària haurà de realitzar un estudi per determinar el tipus d’ancoratge que millor s’adapta a les característiques de la zona a abalisar i la llargada de les cadenes que s’utilitzaran en el fondeig de les boies segons les condicions de les onades, corrents i vents.

Així mateix, han de presentar un estudi cada any on es demostri de forma clara i contundent que en cap cas ni l’ancoratge ni el gir de les cadenes, afecten a praderes de fanerògames marines.  L’estudi haurà d’especificar els mitjans que s’han utilitzat per emetre l’informe i reportatge fotogràfic que ho avali.
 
El material a instal·lar serà revisat, netejat i substituït el material deteriorat o perdut, previ a la seva instal·lació per tal que estigui en les condicions necessàries per donar el servei.

2.2 Subministrament material

L’empresa adjudicatària haurà d’aportar tot el material necessari per la correcte execució del contracte, segons les prescripcions tècniques descrites en el present plec.

Tot el material serà propietat de l’empresa i ho continuarà sent un cop finalitzat el contracte.

2.3 Instal·lació

L’abalisament inclou:

Abalisament de la zona de bany. Aquest abalisament s’instal.la al llarg del litoral del municipi a una distància de 200 metres de la línia de sorra, per diferenciar l’espai destinat als banyistes i la zona destinada a la navegació.

Descripció:
· Boies de polietilè de forma esfèrica de color groc i de 60 cm de diàmetre.
· Instal·lació parel.la a la platja a una distància de 200m.
· L’alçada visible mínim de les boies per sobre de la línia de flotació, serà de les 2/3 parts del seu diàmetre.
· La distància entre boies és de 100 a 150m. Per abalisar la banda litoral, és necessari un total de 20 boies. 
· La cadena que uneix la boia a l’ancoratge serà d’acer galvanitzat a foc
· L’ancoratge en el fons marí es realitzarà amb peces de formigó anomenats “morts”


Abalisament de les línies de vida: la instal·lació de set línies de vida al llarg de les diferents platges del municipi, per tal de facilitar l’entrada i sortida de la zona de bany als usuaris de la platja.

Descripció:
· Corda de 50 m aproximadament de polipropilè de 4 cordons  amb boiarins de forma esfèrica de 20 i 26 cm de diàmetre col·locats cada 2 metres. 
· El sistema d’ancoratge ha de garantir que no causi danys (impactes, caigudes, talls..) als usuaris de la platja. L’ancoratge ha de quedar permanentment soterrat i ser el suficientment estable perquè no es puguin alliberar i quedar soltes a l’aigua.
· L’ancoratge ecològic en acer inoxidable  de 10Kg.
· Cadena d’acer galvanitzat a foc en el fons marí a través de blocs de formigó o ancoratge ecològic  per fons de sorra 

Les línies de vida hauran d’estar GEO referenciades per tal d’ubicar-les sempre en la posició marcada pels tècnics municipals responsables.

Les línies de vida s’ubicaran en les següents platges :

-Platja de Llevant: 3 línies de vida
-Platja de Bellamar: 3 línies de vida  
-Platja Pla de l’Os: 1 línia de vida

Abalisament canal nàutic :el canal s’instal.la en la Platja de Llevant, per delimitar la zona d’entrada i sortida d’embarcacions. 
Descripció:
· El canal s’instal·larà perpendicularment a la línia de costa i tindrà una amplada entre 25 i 50 metres. Tindrà forma d’embut i haurà d’arribar fins la zona de bany, per tant la llargada serà de 200m.
· Les boies seran de 40cm de diàmetre de color groc
· El canal finalitzarà amb una boia cilíndrica de 80 cm de diàmetre de color vermell i una boia cònica de 80 cm de color verd. 

En l’annex 1 s’inclouen els plànols del pla d’usos amb la ubicació de l’abalisament. 


2.4 Manteniment i reposició

A banda de les tasques de manteniment prèvies a la posada en marxa de les platges, al llarg de la temporada s’haurà de reparar o reposar el material necessari per tal d’oferir un servei òptim, i actuar en un termini màxim de 48 hores en cas d’urgència, des de la comunicació de la incidència. L’empresa adjudicatària s’haurà de fer càrrec de la senyalització en cas que s’hagi de precintar qualsevol espai o element per precaució mentre no es realitza la reparació. 

En el manteniment s’inclouen també arranjaments a conseqüència de les inclemències del temps i/o actes vandàlics.

A banda d’atendre els avisos en cas d’urgència, l’empresa adjudicatària haurà de fer revisions setmanals de l’estat de l’abalisament i comprovar el material i el seu ancoratge.

2.5 Retirada i emmagatzematge

A principis de novembre, previ avis als tècnics municipals, s’haurà de retirar tot el material de l’abalisament i es deixarà el fons marí lliure de qualsevol element.

A finals del mes de novembre s’haurà d’haver retirat tot el material de l’abalisament.

La data de desmuntatge a criteri dels tècnics municipals, es podrà avançar avisant amb suficient temps d’antelació a l’empresa. 

Tot el material que es retira, s’haurà d’emmagatzemar en les instal·lacions de l’empresa adjudicatària, i realitzar les reparacions , reposició i neteja pertinents per tal que a l’hora de la seva recol·locació estiguin en perfecte estat de conservació. 

Els residus originats en la prestació del servei seran gestionats per l’empresa adjudicatària, els quals  seguiran el circuït de la recollida selectiva, i en la mesura que les possibilitats ho permetin, evitaran generar residus especials.

2.6 Informe final temporada

Al final de cada temporada es presentarà un informe resum dels serveis prestats al llarg de la temporada, en el que s’inclogui:

· El resultat de l’estudi previ per determinar el tipus d’ancoratge que millor s’adapta a les característiques de la zona a abalisar i la llargada de les cadenes que s’utilitzaran en el fondeig de les boies segons les condicions de les onades, corrents i vents. En cap cas ni l’ancoratge ni el gir de les cadenes, afectaran a praderes de fanerògames marines.
· Descripció del material utilitzat per l’abalisament
· Plànols i coordenades d’ubicació.  

3.Termini d’execució

La durada del contracte serà de dos anys a partir del 2023, sent susceptible de pròrroga expressa de mutu acord, per un màxim de dos anys. 

4. Àmbit del contracte

L’àmbit d’actuació del servei comprèn les platges de Premià de Mar: Platja de Llevant, Platja Bellamar, Platja Pla de l’Os, Platja de Descàrrega i Platja de Ponent.

5. Calendari

La instal·lació de l’abalisament es realitzarà entre el mes d’abril i maig, un cop l’ajuntament disposi dels corresponents permisos de Capitania Marítima i el Servei de Costes de la Generalitat de Catalunya.
El personal tècnic responsable es posarà en contacte amb el personal coordinador designat per  l’empresa adjudicatària, per concretar la data d’inici de l’abalisament.

Tot el material s’haurà de retirar durant el mes de novembre. Un cop retirat el material, aquest s’haurà de netejar, reposar el material deteriorat i conservar en les instal·lacions de l’empresa adjudicatària, fins a la seva instal·lació durant la temporada següent. 

A petició dels responsables municipals de l’Ajuntament, es podrà modificar les dates de muntatge i desmuntatge, previ avís a l’empresa contractada.

6. Organització 

6.1 Personal

L’empresa adjudicatària haurà de disposar del personal professional necessari (submarinistes, patrons..) amb capacitat legal per poder efectuar els treballs que són objecte de contracte.

El patró de l’embarcació haurà de disposar de la titulació necessària.

El personal que intervingui en les tasques submarinistes, haurà de comptar amb: 

•	Titulació normativa vigent per a realitzar treballs submarins a fondàries de fins a 30 metres, utilitzant equips de busseig autònoms i de subministrament des de superfície, amb aire, aplicant els mètodes i procediments que estableixen les tècniques de busseig professional.
•	Certificat de curs de primers auxilis amb oxigen per als accidents de busseig i de suport vital bàsic. Caldrà acreditar que el curs s’ha realitzat en els últims 2 anys, d’acord amb la normativa d’activitats subaquàtiques vigent. 
•	Certificat mèdic d’aptitud per a la pràctica del busseig professional, i/o reconeixement anual en vigor, expedit d’acord amb la normativa vigent.

L’adjudicatari haurà de nomenar un coordinador que sigui l’interlocutor amb l’Ajuntament. 

6.2 Mitjans mecànics

Els equips de treball hauran d’anar dotats de vehicles, tant terrestres com aquàtics (embarcació pertinent homologada, motos aquàtiques) per al correcte desenvolupament dels treballs proposats, incloent els elements de senyalització i seguretat per transitar per espais públics i garantir la seguretat dels usuaris, i sempre que calgui un camió ploma per a la distribució i recollida del material de les platges.
    
Els vehicles i eines necessaris per prestar el servei, seran aportats pel contractista adjudicatari. Tot el parc de vehicles (terrestre i marítim) i  maquinària, haurà d’estar disponible per a qualsevol situació d’emergència si així ho requereix el servei.

L’equipament mínim per la pràctica del busseig professional en tècnica autònom i subministrament des de superfície, serà l’especificat en l’annex III punt 2.1 i 2.2 respectivament, indicat en el Reial Decret 550/2020, de 2 de juny, pel que es determinen les condicions de seguretat de les activitats de busseig.

6.3 Llicències i permisos

La tramitació i cost dels permisos necessaris per realitzar el servei de l’abalisament, aniran a càrrec de l’adjudicatari.

En el moment d’iniciar els treballs d’instal·lació i retirada de l’abalisament, l’empresa adjudicatària haurà de presentar el document de despatx amb Capitania Marítima de Barcelona.

En cas que el Servei de Costes de la Generalitat de Catalunya i Capitania Marítima, informessin en la seva resolució del Pla d’usos, alguna modificació en relació a l’abalisament, aquesta haurà de ser assumida per l’adjudicatari.

6.4 Servei emergència

L’empresa haurà de disposar d’un servei d’emergència 24 hores per respondre les actuacions de caràcter urgent durant la temporada de platges. En cas que no sigui possible la reparació immediata , es valorar la gravetat de la situació i en cas que sigui necessari es senyalitzarà la zona amb avisos de perill , precaució...etc per evitar danys als usuaris de la platja.

L’empresa confeccionarà un informe per cada incidència o servei prestat durant la temporada de platges, que serà enviat al responsable tècnic municipal en un termini màxim de 24h .

